**SIA "TVNET GRUPA"** (agrākais nosaukums *TV NET*) ir Latvijas interneta portālu uzturētājs. Tas pieder Igaunijas uzņēmumam *Postimees Grupp*, kas ietilpst uzņēmēja Margusa Linnamē kontrolē esošajā *UP Invest* grupā.
Uzņēmums ir dibināts 2000. gadā. Galvenais birojs atrodas Rīgā.

Portāli
-------

SIA *TV NET* pieder portāli:

* *www.tvnet.lv* — informatīvi izklaidējošs portāls latviešu valodā
* *rus.tvnet.lv* — informatīvi izklaidējošs portāls krievu valodā
* *apollo.lv* — informatīvi izklaidējošs portāls
* *klik* — saturs par maksu
* *receptes.lv* — ar ēst gatavošanu saistīts resurss
* *spoki.lv* — jauniešu portāls

Vēsture
-------

2000. gada 11. aprīlī dibināts uzņēmums SIA *Grafton Entertainment*, lai uzturētu tajā pašā gadā izveidoto portālu *tvnet.lv*. Tas piederēja Britu Virdžīnās reģistrētam uzņēmumam *Kingfisher Universal Limited*.

2006. gadā uzņēmums pārdēvēts par SIA *TV NET*.

2008. gadā izveidots sociālais tīkls *Orb.lv*, kura pamatjoma bija blogi un pilsoniskā žurnālistika.

2011. gada 15. martā paziņots, ka SIA *TV NET* pārdots *Schibsted Baltics*, kurš ir Norvēģijas uzņēmuma *Schibsted ASA* meitas uzņēmums Igaunijā. *Schibsted Baltics* savukārt ietilpst mediju holdingā *AS Eesti Meedia*, kura lielākais akcionārs ir *Schibsted ASA*. Uzņēmuma pārdošanas procesu veica investīciju bankas pakalpojumu un finanšu konsultāciju sniedzēja *Prudentia*.
2011. gada novembrī *TV NET* iegādājās Latvijā trešo lielāko krievu valodā strādājošo ziņu portālu *NovoNews.lv*, kas piederēja Valērija Belokoņa holdinga uzņēmumam AS *Belokon Holdings*. *NovoNews.lv* tika integrēts portālā *rus.tvnet.lv*.

2012. gadā izveidots jauns dzīvesstila portāls *sejas.lv*.
2012. gada 8. augustā likvidēts *TV NET* piederošais sociālais tīkls *Orb.lv*.
2012. gada decembrī no SIA *Nerealitāte* nopirkts jauniešu portāls *spoki.lv*, kurš tajā laikā ierindojās desmitajā vietā starp apmeklētākajiem Latvijas interneta resursiem.

2013. gada septembrī paziņots, ka *Schibsted* pārdod tai piederošo *Eesti Media* jaunam uzņēmumam, kuru izveidojusi *Eesti Media* vadība. Pārdodamā uzņēmuma vērtība bija 30 miljoni eiro.

2014. gada 28. martā paziņots, ka *TV NET* no Somijas plašsaziņas līdzekļu grupas *Sanoma* iegādājies interneta ziņu un izklaides portālu *Apollo*. Līdz ar to *TV NET* ieguva vislielāko ziņu portālu lietotāju skaitu Latvijā.

2020. gada 28. septembrī uzņēmuma nosaukums tika mainīts uz SIA "TVNET GRUPA".

Atsauces
--------

1. 1 2  TV NET Lursoft
2. 1 2  "Orb.lv" beigs pastāvēt 8.augustā Nozare.lv, 06.08.2012
3. 1 2  Portālu TVNET iegādājies mediju koncerns "Schibsted" TVNET, 2011. gada 15. martā
4. ↑  'Tvnet': darījums ar Skandināvijas mediju grupu 'Schibsted' nav noticis LETA | 01. marts 2011
5. ↑  Tvnet apgrozījums pērn pieaudzis par 30,8% Archived 2014. gada 30. janvārī, *Wayback Machine* vietnē. Līga Sarbantoviča, Nozare.lv, 03.05.2012
6. ↑  "TVNET" iegādājas krievu valodā strādājošo ziņu portālu "NovoNews.lv" Archived 2016. gada 7. martā, *Wayback Machine* vietnē. Staburags, Diena, 2011. gada 10. novembris
7. ↑  SIA TV NET aizvadīto gadu noslēdzis ar 48,050 tūkst.Ls zaudējumiem Klientu portfelis, 26.04.2013
8. ↑  "TV Net" nopērk "spoki.lv" ir, 2012. gada 27. decembris
9. ↑  "TV Net" nopērk portālu "spoki.lv"[novecojusi saite] mixnews.lv, 2012. gada 27. decembrī
10. ↑  «Schibsted» paziņo, ka pārdos Baltijas struktūrvienības, arī «TvNet» Apollo, 2013. gada 11. septembris
11. ↑  Tvnet iegādājas Apollo Nozare.lv, 2014. gada 28. marts

Ārējās saites
-------------

* tvnet portāls